**Grundejerforeningen Kløverbladet, Bestyrelsesmøde d. 24.11.2010**

Til stede: Marc, Mette, Mie, Liz og Klaus

**Status på økonomi**

Vores økonomi ser fornuftigt ud i forhold til budgettet**.**

Der er nu indkommet penge fra nogle af de større erhvervsejendomme som har været under betalingsstandsning, men der er dog fortsat 5 ejendomme der er i restance.

Klaus sender nye rykkere ud til de sidste skyldnere inden jul. I forbindelse med GF må vi tage stilling til hvorvidt der skal køres inkasso, hvis der fortsat ikke sker betaling.

**Snerydning**

Sidste år var der store problemer med at mange grundejere ikke fik ryddet sne på vejen udfor matriklen.

Det blev besluttet at vi undersøger vilkårene/prisen for at entrere med et professionelt snerydningsfirma på forsøgsbasis.

Liz indhenter hurtigst muligt et tilbud og skriver rundt omkring vilkår og priser, og så træffer vi en beslutning.

Evt. snerydning skal betales via vejfondens midler.

**Nyhedsbrev**

Der udsendes indenfor nærmeste fremtid et nyhedsbrev vedr. den enkelte grundejers forpligtelser omkring snerydning samt evt. information om fælles rydning af vejarealerne.

I nyhedsbrevet oplyses også dato for næste ordinære GF som bliver i sidste uge i marts (Klaus tjekker dato med kulturhuset) samt dato for forårsarbejdsdag, der afholdes søndag den 8. maj kl. 13,00.

Mie laver udkast til nyhedsbrev.

**Postkasser**

Der er kommet en ny lov der fordrer postkasser ved skel senest i 2012. Marc undersøger hvorvidt denne regel også gælder for vores type huse. I bekræftende fald vil vi arbejde på et forslag om en fælles løsning.

**Infotavle**

Vi skal have opsat et skilt/infotavle ved indgangen til Karensparken med lidt information omkring parken samt ordensregler for færden i parken.

Klaus undersøger markedet for design på forskellige skilte/infotavler.

**Lundbeck**

Det er endnu ikke lykkedes at komme i kontakt med Lundbeck. Liz skriver en henvendelse til Lundbeck og beder om et møde indenfor den nærmeste fremtid